रूकुम पश्चिममा राष्ट्रपति रनिङ शिल्ड सुरू
रूकुम पश्चिममा १३ औं राष्ट्रपति रनिङ शिल्ड शुक्रबारबाट सुरू भएको छ । कर्णाली प्रदेशका आन्तरिक मामिलामन्त्री कृष्णबहादुर जिसीले चौरजहारीस्थित शितल माध्यमिक विद्यालयको प्रांगणमा प्रतियोगिता उद्घाटन गरेका छन् । 
रूकुम पश्चिम — रूकुम पश्चिममा १३ औं राष्ट्रपति रनिङ शिल्ड शुक्रबारबाट सुरू भएको छ । कर्णाली प्रदेशका आन्तरिक मामिलामन्त्री कृष्णबहादुर जिसीले चौरजहारीस्थित शितल माध्यमिक विद्यालयको प्रांगणमा प्रतियोगिता उद्घाटन गरेका छन् । जिल्ला खेलकुद विकास समितिद्वारा आयोजित प्रतियोगता आइतबारसम्म संचालन हुनेछ । जिल्ला खेलकुद विकास समितीका कार्यवाहक अध्यक्ष गोविन्दप्रकाश ओलीका अनुसार जिल्लाका ६ वटा स्थानीय तहमध्ये ४ वटाले यसपटक सहभागिता जनाएका छन् । अध्यक्ष ओलीले भलिबल, दौड र एथ्लेटिक्स गरी २४ प्रकारका खेलमा अन्तरपालिकास्तरीय प्रतिस्पर्धा हुने र क्षेत्रीय प्रतियोगिताका लागि खेलाडी छनौटसमेत गरिने बताए ।